David Rees

David Bartlett Rees (født 8. mai 1936 i Surbiton, død 22. mai 1993 i London) var en britisk essayist, litteraturkritiker og forfatter av barnebøker og romaner for voksne. Han er både kjent for barneboka The Exeter Blitz som han mottok Carnegie Medal in Literature for i carnegiegreenaway.org.uk David Rees  og for romanen The Milkman's on his Way (1982), som ble sitert i House of Lords i 1999 fordi den «explicitly described homosexual intercourse and, indeed, glorified it, encouraging youngsters to believe that it was better than any other sexual way of life»."Lords Hansard text for 6 Dec 1999 (191206-10)"   , Column 1102. Hansard. www.parliament.uk, the UK Parliament Website.

 Liv 
Rees studerte ved Queens' College (Cambridge), hvor han tok en batchelorgrad i 1958 og en mastergrad i 1961. Han arbeidet som lærer inntil han i 1968 ble ansatt ved lærerutdanningen ved St Luke's Campus, University of Exeter. Han ble fulltidsforfatter i 1984. Han startet forlaget Third House i 1986 sammen med forfatterkollegaen Peter Robins.

Han giftet seg i 1966, og hadde to barn. Senere, i en alder av 37, sto han fram som homofil, og da han døde var han smittet med hiv/aids.

 Bøker  
Forfatterskapet falt i tre deler: sakprosa for voksne - særlig om homofile tema; romaner for voksne – også med homofili som en rød tråd, og barne- og ungdomsbøker. Barnebøkene hans kan på sin side deles inn i to kategorier: dels historiske ungdomsromaner som The Exeter Blitz (1978) – om angrepet på byen Exeter under Slaget om Storbritannia i 1942The Exeter Blitz by David Rees; thechildrenswar.blogspot, 30.5.2011, og dels romaner om personlig utvikling og homofil identitet. Quintin's Man (1976) og In the Tent (1979) var de første britiske ungdomsbøkene som hadde en homofil hovedperson.

Essayet Letters to Dorothy (1990) handlet om aspekter ved homofilt liv, mens artikkelsamlingen Words & Music – om homofile forfattere og komponister, utkom posthumt i 1994. Selvbiografien Not For Your Hands utkom i 1992.

Han utga også flere bøker med artikler om samtidige barne- og ungdomsbokforfattere,  The Marble in the Water (1980), Painted Desert, Green Shade (1984) og What do Draculas do? (1990).

Han er ikke oversatt til norsk.

 Referanser 

Kategori:Engelske barnebokforfattere
Kategori:Carnegie Medal in Literature
Kategori:Personer fra Kingston upon Thames
Kategori:Fødsler i 1936
Kategori:Dødsfall i 1993